2019 m. gruodžio d. Sutarties Nr.

1 priedas

**TECHNINĖ SPECIFIKACIJA**

1. SĄVOKOS IR SUTRUMPINIMAI

1.1. Pirkėjas, Užsakovas – Valstybės įmonė „Oro navigacija“.

1.2. Tiekėjas– ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas, Užsakovas sudaro Sutartį.

1.3. Sutartis – Sutartis, sudaroma tarp Tiekėjo, ir Pirkėjo, Užsakovo dėl Pirkimo objekto.

1.4. Prekės – Geriamasis vanduo buteliais (kaip nurodyta lentelėje), vienkartinės plastikinės stiklinės, vandens aparatų šaltam ir karštam vandeniui nuoma.

2. PIRKIMO OBJEKTAS IR KIEKIAI

2.1. Tiekiamas vanduo 18,9 l ± 0,1 l talpos buteliuose. Preliminarus kiekis 350 vnt. per metus.

2.2. Tiekiamas vanduo turi atitikti Lietuvos higienos normos HN 28:2003 „Geriamojo vandens saugos ir kokybės reikalavimai“ normas. Su pasiūlymu būtina pateikti tai patvirtinančius dokumentus (vandens cheminių ir mikrobiologinių tyrimų protokolus arba lygiaverčius dokumentus). Sutarties vykdymo metu, Užsakovui paprašius, tiekėjas privalės pateikti einamojo mėnesio tiekiamo vandens 18,9 l ± 0,1 l talpos buteliuose mikrobiologinių tyrimų, atliktų laikantis ES standartų, protokolus, pasirašytus akredituotoje laboratorijoje. Su protokolu turės būti pateiktas akredituotos laboratorijos pažymėjimas ar lygiavertis dokumentas (arba tinkamai patvirtinta nurodyto dokumento kopija).

2.3. Pristatymas Vilniuje, Kaune (Karmėlavoje), Palangoje ir Šiauliuose.

2.4. Vanduo 0,5 l talpos plastikiniuose buteliuose Preliminarus kiekis per metus apie 4600 vnt., iš jų apie 1800 vnt. gazuotas, apie 2800 vnt. negazuotas. Vanduo 0,3 l talpos stikliniuose buteliuose preliminarus kiekis per metus apie 400 vnt., iš jų apie 200 vnt. gazuotas, apie 200 vnt. negazuotas. Pristatymas Vilniuje, Kaune (Karmėlavoje), Palangoje ir Šiauliuose.

2.5. Išpilstymo aparatų šaltam ir karštam vandeniui nuoma. Aparatų pristatymas Vilniuje, Kaune (Karmėlavoje), Palangoje ir Šiauliuose. Nuoma turi apimti ir nemokamą garantinį aptarnavimą sutarties galiojimo metu ir vidaus bei išorės profilaktiką/dezinfekciją/valymą kartą per ketvirtį kiekvienam vandens aparatui. Nuomojamų aparatų kiekį galima keisti neribotai.

2.6. Vienkartinės plastikinės stiklinės 200 ml (supakuotos po 100 vnt.). Pristatymas Vilniuje, Kaune (Karmėlavoje), Palangoje ir Šiauliuose.

2.7. Vienkartinės popierinės stiklinės, ne mažiau negu 200 ml talpos. Pristatymas Vilniuje, Kaune (Karmėlavoje), Palangoje ir Šiauliuose.

2.8. Prekių kiekiai orientaciniai. Prekės bus perkamos pagal poreikį, neviršijant Maksimalios sutarties kainos.

2.9. Sugedę ar neveikiantys aparatai turi būti nemokamai pakeisti veikiančiais ne vėliau kaip per 48 val. po pranešimo apie gedimą gavimo telefonu arba el. paštu (išskyrus poilsio ir švenčių dienas). Prekės tiekiamos pagal poreikį, gavus Pirkėjo pranešimą telefonu ar el. paštu ir pristatomos ne vėliau kaip per 2 darbo dienas nuo Užsakymo patvirtinimo. Tuščia tara turi būti išvežama su kito užsakymo pristatymu.

2.10. Galimybė įsigyti pagal poreikį iš paslaugų teikėjo kitų, su pirkimo objektu susijusių prekių ir paslaugų.

3. PRISTATYMO VIETA

Valstybės įmonė „Oro navigacija“:

Balio Karvelio 25, Vilnius

Oro uosto g. 4, Karmėlava, Kauno raj.

Liepojos pl. 1, Palanga

Lakūnų g. 3, Šiauliai

4. VYKDYMO TVARKA IR TERMINAI

4.1. Prekės tiekiamos pagal Pirkėjo poreikį, teikiamą konkrečiais užsakymais, ne vėliau kaip per 48 val., Tiekėjo transportu ir iškraunamos, o tuščia tara pasiimama.

4.2. Prekių garantijos trukmė 36 mėn.

4.3. Prekių užsakymo pateikimo būdas:

☒ Elektroniniu paštu

☒ Telefonu