**PREKIŲ PIRKIMO PARDAVIMO SUTARTIS**

2019 m. gruodžio d. Nr.

Vilnius

**Valstybės įmonė „Oro navigacija“**, atstovaujama generalinio direktoriaus Mindaugo Gusčio, veikiančio pagal įmonės įstatus (toliau – Pirkėjas), ir **UAB „Eden Springs Lietuva“**, atstovaujama vykdomojo direktoriaus Žilvino Biekšos (toliau – Tiekėjas), toliau visos kartu vadinamos Šalimis, o kiekviena atskirai – Šalimi, atsižvelgdamos į **Geriamojo vandens, vienkartinių stiklinių pirkimo ir geriamojo vandens šaltam ir karštam vandeniui išpilstymo aparatų nuomos pirkimo skelbiamos apklausos būdu** (toliau – Pirkimas) rezultatus, sudarė Geriamojo vandens, vienkartinių stiklinių pirkimo ir geriamojo vandens šaltam ir karštam vandeniui išpilstymo aparatų nuomos sutartį (toliau – Sutartis) ir susitarė dėl toliau išvardytų sąlygų:

1. **SUTARTIES OBJEKTAS**

1. Sutartimi Tiekėjas įsipareigoja perduoti Sutarties 2 priede „Tiekėjo pasiūlymas“ nurodytas prekes (toliau – Prekės), o Pirkėjas įsipareigoja priimti Prekes ir sumokėti Tiekėjui už Prekes Sutartyje nustatyta tvarka ir terminais.

1. **SUTARTIES KAINA, APMOKĖJIMO SĄLYGOS**
2. Maksimali Sutarties kaina yra:
   1. Sutarties kaina be PVM – 7 500,00 eurų (septyni tūkstančiai penki šimtai eurų);
   2. 21 proc. pridėtinės vertės mokestis (PVM) – 1 575,00 eurų (vienas tūkstantis penki šimtai septyniasdešimt penki eurai);
   3. Sutarties kaina su PVM – 9 075,00 eurų (devyni tūkstančiai septyniasdešimt penki eurai).
3. Tiekėjui bus mokama pagal Sutarties 2 priedo „Tiekėjo pasiūlymas“ 3.1 punkto lentelė D stulpelyje nurodytus įkainius. Prekių įkainiai yra fiksuoti ir nebus keičiami Sutarties galiojimo metu, išskyrus 5 punkte nurodytą atvejį. Pirkėjas neįsipareigoja nupirkti visų Prekių, o Tiekėjui bus mokama tik už faktiškai nupirktas prekes.
4. Pirkėjas esant poreikiui, gali įsigyti prekių sąraše nenurodytų, tačiau su pirkimo objektu susijusių prekių neviršijant 10 procentų Sutarties vertės. Už Prekių sąraše nenurodytas, tačiau su pirkimo objektu susijusias prekes, bus apmokėta ne didesnėmis nei užsakymo pateikimo dieną Tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Tokio pobūdžio prekės užsakomos papildomai suderinus su Tiekėju pristatymo laiką ir kainą.
5. Pasikeitus PVM tarifui, atitinkamai pasikeičia pagal Sutartį Tiekėjui mokėtinos sumos, kurioms taikomas PVM. Pasikeitęs PVM turės įtakos tik atsiskaitymui už Prekes, už kurią nebuvo išrašyta PVM sąskaita faktūra.
6. Pirkėjas sumoka už Prekes ne vėliau kaip per 30 kalendorinių dienų nuo PVM sąskaitos faktūros gavimo dienos.

6. PVM sąskaita faktūra turi būti pateikta ne vėliau kaip per 5 darbo dienas nuo Prekių perdavimo priėmimo akto pasirašymo dienos per informacinę sistemą „E. sąskaita“. Elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu).

1. **PREKIŲ PERDAVIMO SĄLYGOS**

7. Prekių perdavimo priėmimo vieta – valstybės įmonė „Oro navigacija“: Balio Karvelio g. 25, Vilnius,

Oro uosto g. 4, Karmėlava, Kauno raj., Liepojos pl. 1, Palanga, Lakūnų g. 3. Šiauliai.

8. Tiekėjas turi perduoti Prekes Pirkėjui Techninėje specifikacijoje nurodyta tvarka ir terminais.

9. Prekės bus laikomos perduotomis, kai Tiekėjas perduos, o Pirkėjas priims Prekes Šalims pasirašant Prekių perdavimo priėmimo aktą, kurio forma pateikta Sutarties 3 priede.

10. Tiekėjas įsipareigoja perduoti Pirkėjui Prekes, atitinkančias reikalavimus, nurodytus Sutarties 1 priede pateiktoje techninėje specifikacijoje.

11. Sutarties 2 priede „Tiekėjo pasiūlymas“ nurodytų prekių gamintojas gali būti pakeistas bendru Šalių susitarimu.

1. **ŠALIŲ ATSAKOMYBĖ**

11. Tiekėjui laiku neįvykdžius sutartinių įsipareigojimų, Pirkėjas turi teisę reikalauti 0,04 proc. Sutarties kainos dydžio delspinigių už kiekvieną uždelstą dieną.

12. Pirkėjui laiku neatlikus mokėjimo, Tiekėjas turi teisę reikalauti 0,04 proc. laiku nesumokėtos sumos dydžio delspinigių už kiekvieną uždelstą dieną.

13. Sutartyje numatytos netesybos pripažįstamos Šalių iš anksto nustatytais minimaliais nuostoliais dėl to, kad kita Šalis pažeidė atitinkamą Sutarties sąlygą, kurių dydžio nukentėjusiajai Šaliai nereikia įrodinėti. Netesybų sumokėjimas nukentėjusiai Šaliai nedraudžia reikalauti tiesioginių nuostolių atlyginimo, kurių netesybos nepadengia.

1. **NENUGALIMA JĖGA (FORCE MAJEURE)**

14. Šalis nėra atsakinga už Sutarties įsipareigojimų nevykdymą ar netinkamą vykdymą, jeigu ji įrodo, kad tai įvyko dėl aplinkybių, kurių Šalis negalėjo kontroliuoti bei protingai numatyti Sutarties sudarymo metu, ir kad negalėjo jų išvengti ir pašalinti jokiomis priemonėmis (toliau – nenugalimos jėgos aplinkybės). Tokiu atveju Sutarties vykdymo terminai gali būti pratęsti rašytiniu Šalių susitarimu.

15. Šalies finansinių lėšų nepakankamumas ar kontrahentų pažeisti įsipareigojimai nėra laikomi nenugalimos jėgos aplinkybe.

16. Šalis kaip galima greičiau, bet ne vėliau kaip per trisdešimt dienų nuo nenugalimos jėgos aplinkybių atsiradimo privalo pranešti kitai Šaliai apie nenugalimos jėgos aplinkybių atsiradimą, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas sumažinti neigiamas pasekmes, taip pat apie galimą įsipareigojimų įvykdymo terminą. Pranešimas taip pat turi būti pateikiamas kai išnyksta įsipareigojimų nevykdymo pagrindas.

17. Jei nenugalimos jėgos aplinkybės tęsiasi ilgiau nei tris mėnesius, bet kuri Šalis, pranešusi kitai Šaliai, turi teisę nutraukti Sutartį. Tokiu atveju Pirkėjas privalo sumokėti Tiekėjui už iki Sutarties nutraukimo nupirktas Prekes.

1. **SUTARTIES GALIOJIMAS IR JOS NUTRAUKIMO TVARKA**

18. Sutartis įsigalioja jos pasirašymo dieną ir galioja 36 mėnesius.

19. Sutartis gali būti nutraukta rašytiniu Šalių susitarimu arba Sutartyje numatyta tvarka.

20. Šalis turi teisę vienašališkai nutraukti Sutartį, raštu įspėjusi apie tai kitą Šalį ne vėliau kaip prieš 14 kalendorinių dienų, šiais atvejais:

20.1. Tiekėjas per pagrįstai nustatytą laikotarpį neįvykdo Pirkėjo nurodymo ištaisyti netinkamai vykdomus sutartinius įsipareigojimus;

20.2. Tiekėjui inicijuojama bankroto, restruktūrizavimo arba likvidavimo procedūra, arba jis sustabdo ūkinę veiklą;

20.3. Lietuvos Respublikos viešųjų pirkimų įstatymo 90 straipsnyje nurodytais pagrindais;

20.4. dėl kitų Lietuvos Respublikos viešųjų pirkimų įstatyme nurodytų priežasčių;

20.5. Pirkėjas vėluoja atlikti mokėjimą ilgiau kaip 30 kalendorinių dienų.

21. Sutarties sąlygos Sutarties galiojimo laikotarpiu gali būti keičiamos tik Lietuvos Respublikos viešųjų pirkimų įstatyme numatytais atvejais ir tvarka.

1. **KONFIDENCIALUMAS**

22. Sutarties Šalys įsipareigoja neatskleisti, neperduoti ar kitokiu būdu neperleisti tretiesiems asmenims jokios iš kitos Šalies Sutarties vykdymui gautos informacijos, ją saugoti, tinkamai ir protingai laikantis taikytinų profesinių standartų, naudoti šią informaciją tikrai vykdant įsipareigojimus pagal Sutartį, dauginti šią informaciją tiktai tiek, kiek to reikia vykdyti įsipareigojimus pagal Sutartį. Konfidencialumo reikalavimai netaikomi informacijai, kuri yra ar Sutarties galiojimo laikotarpiu tapo viešai žinoma arba teisėtu pagrindu jau yra žinoma Tiekėjui arba be apribojimų atskleista trečiajam asmeniui trečiojo asmens arba turi būti atskleista pagal galiojančių teisės aktų reikalavimus.

1. **BAIGIAMOSIOS NUOSTATOS**

23. Pirkėjas turi teisę be kitos Šalies atskiro rašytinio sutikimo Sutartyje numatytas Pirkėjo teises ir pareigas perleisti kitai valstybės įmonei, akcinei bendrovei ar bet kokios kitos formos juridiniam asmeniui, kuris teisės aktuose nustatyta tvarka Pirkėjo reorganizavimo ir/ar pertvarkymo atveju perimtų Pirkėjo teises ir pareigas. Pirkėjas įsipareigoja informuoti Tiekėją apie teisių ir pareigų perleidimą kitam juridiniam asmeniui per 5 (penkias) darbo dienas nuo teisių ir pareigų perleidimo.

24. Visi Sutarties pakeitimai, papildymai bei priedai, įforminti raštu ir pasirašyti Šalių įgaliotų atstovų, sudaro neatskiriamas Sutarties dalis.

25. Apie savo juridinių adresų ir kitų rekvizitų pasikeitimą Šalis privalo iš anksto pranešti kitai Šaliai raštu. Visi pranešimai, kuriuos viena Šalis išsiunčia kitai Šaliai iki gaudama pranešimą apie pastarosios adreso pasikeitimą, laikomi tai Šaliai įteiktais tinkamai.

26. Šalių siunčiamuose pranešimuose, prašymuose, reikalavimuose, sąskaitose, aktuose ir kitoje korespondencijoje turi būti nurodomas Sutarties numeris ir data.

27. Sutarčiai taikoma ir ji aiškinama pagal Lietuvos Respublikos teisę.

28. Ginčai sprendžiami derybomis, taip ginčo nepavykus išspręsti per 30 dienų, jis gali būti perduotas nagrinėti teismui Lietuvos Respublikos įstatymų nustatyta tvarka.

29. Sutartis sudaryta lietuvių kalba 2 vienodą teisinę galią turinčiais egzemplioriais, po vieną kiekvienai Šaliai.

30. Už Sutarties vykdymą atsakingi asmenys:

30.1. Pirkėjo atstovas –

30.2. Tiekėjo atstovas –

1. **PRIEDAI**

31. Pirkimo sąlygos, jų paaiškinimai ir patikslinimai bei šie priedai yra neatskiriama Sutarties dalis:

31.1. 1 priedas. Techninė specifikacija;

31.2. 2 priedas. Tiekėjo pasiūlymas;

31.3. 3 priedas. Prekių perdavimo priėmimo akto forma.

1. **ŠALIŲ JURIDINIAI ADRESAI IR PARAŠAI**

|  |  |
| --- | --- |
| **Pirkėjas**  **Valstybės įmonė „Oro navigacija“**  Balio Karvelio 25, LT-02184, Vilnius  Įmonės kodas 210060460  PVM mokėtojo kodas LT100604610  Tel. 8 706 94502  El. paštas: [info@ans.lt](mailto:info@ans.lt)  A.s.  LT037044060001166081  AB SEB bankas  Generalinis direktorius  Mindaugas Gustys | **Tiekėjas**  **UAB „Eden Springs Lietuva“**  Savanorių pr. 174A, LT-03153 Vilnius  Įmonės kodas 211638230  PVM mokėtojo kodas LT116382314  Tel. 8 800 20006  El. p. [info@lt.edensprings.com](mailto:info@lt.edensprings.com)  A.s. LT087300010076219796  AB Swedbank  Vykdantysis direktorius  Žilvinas Biekša |